EkBass/fiwiki-20250220-pages-articles huggingface dataset:
Pikku Kukka

Pikku Kukka on Lotta Savolaisen ja Emilia Norpan perustama helsinkiläinen popyhtye. Aiemmin Pikku Kukka-yhtyeessä vaikutti Lotan ja Emilian lisäksi myös muusikot Erkka Koskinen ja Ari Taiminen sekä joitakin sessiomuusikoita kuten yhtyeen alkuaikoina rummuissa Tomi Vuovirta mutta nykyään yhtye vaikuttaa duona, tosin tulevilla keikoilla vaikuttaa Tomin lisäksi myös kontrabassossa Erik Michelsen. Yhtye julkaisi alkuaikoina sekä pari omakustanne-EP:tä että kolme pitkäsoittolevyä joista kolme Johanna Kustannuksen kautta ja vuonna 2014 vetäytyi tauolle. Viimeisimmän pitkäsoiton tekemisen aikana Lotta joutui liikenneonnettomuuteen mutta selvisi siitä kuntoutuksen aikana ja Emilialle syntyi lapsi ja perheenäitinä oleminen oli yksi syy siihen miksi luova tauko kesti pidempään. Lisäksi Lotta työskentelee laulajauran ohella keikkamyyjänä ja viestintäyrittäjänä, jossain välissä hän työskenteli keikkamyyjänä levy- yhtiöissä kuten Warner Music Finland ja Kaiho Republic. Tauko loppui vuonna 2019 kun uuden musiikin tekeminen alkoi Texicalli Recordsin nimissä Tulevalta EP:ltä on julkaistu singlet Hengityksesi rytmi ja Missä sinä oot. Mukana on ollut tuottamassa Antti Lehtinen joka oli tuottajana myös Merelle- pitkäsoittoalbumille. Pikku Kukka vierailee myös Heikki Kuulan MUSTA8-albumin kappaleella Olen joutunut sinusta kauas. == Diskografia == === EP:t === * Pikku Kukka (2005) * Toinen (2006) === Albumit === * Palma (Longplay Music, 2007) * Pois ympäröivä maa (Pyramid, Johanna Kustannus, 2009) * Merelle (Johanna, 2013) === Singlet === * Päivät jotka vietän kanssasi (promosingle, Johanna Kustannus, 2013) * Jos ei sua täällä olisi (promosingle, Johanna Kustannus, 2013) * Hengityksen rytmi (Texicalli Records, 2019) * Missä sinä oot (Texicalli Records, 2020) == Lähteet == Luokka:Suomalaiset popyhtyeet
Koripallo kesäolympialaisissa 2004 – naisten turnaus

Naisten koripalloturnaus kesäolympialaisissa 2004 alkoi 14. elokuuta 2004 ja päättyi 28. elokuuta 2004. ==Alkulohkot== ===Lohko A=== Joukkue O V H Voitto % Korit Korit Koriero Pisteet 5 5 0 100 418 313 +105 10 5 4 1 80 389 333 +56 9 5 3 2 60 430 361 +69 8 5 2 3 40 353 392 -39 7 Japani 5 1 4 20 381 485 -104 6 5 1 4 0 335 422 -87 5 14\. elokuuta 2004 85-73 Japani 62-128 62-69 16\. elokuuta 2004 73-79 Japani 87-75 56-75 18\. elokuuta 2004 Japani 78-97 83-68 67-77 20\. elokuuta 2004 94-71 Japani 77-40 63-82 22\. elokuuta 2004 58-93 66-84 93-91 Japani ===Lohko B=== Joukkue O V H Voitto % Korit Korit Koriero Pisteet Yhdysvallat 5 5 0 100 418 313 +105 10 5 4 1 80 389 333 +56 9 5 3 2 60 430 361 +69 8 5 2 3 40 353 392 -39 7 5 1 4 20 381 485 -104 6 Etelä-Korea 5 0 5 0 335 422 -87 5 14\. elokuuta 2004 Etelä-Korea 54-71 Yhdysvallat 99-47 80-78 16\. elokuuta 2004 81-73 Etelä-Korea 61-80 Yhdysvallat 67-75 18\. elokuuta 2004 83-98 Etelä-Korea 57-80 Yhdysvallat 91-57 20\. elokuuta 2004 79-77 Yhdysvallat 71-58 97-75 Etelä-Korea 22\. elokuuta 2004 57-74 62-100 Yhdysvallat 64-61 Etelä-Korea ==Ottelut sijoista 9-12== ===11-12=== 24\. elokuuta 2004 68-64 Etelä-Korea ===9-10=== 24\. elokuuta 2004 Japani 63-82 ==Pudotuspelit== ===Puolivälierät=== 25\. elokuuta 2004 70-49 Yhdysvallat 100-72 63-67 94-55 ===Ottelut sijoista 5-8=== ====7-8==== 27\. elokuuta 2004 87-83 ====5-6==== 27\. elokuuta 2004 79-68 ===Välierät=== 27\. elokuuta 2004 62-66 Yhdysvallat 75-88 ===Pronssiottelu=== 28\. elokuuta 2004 71-62 ===Loppuottelu=== 28\. elokuuta 2004 63-74 Yhdysvallat == Lopputulokset == Sija Joukkue Yhdysvallat 4\. 5\. 6\. 7\. 8\. 9\. 10\. Japani 11\. 12\. Etelä-Korea == Aiheesta muualla == * Naisten turnauksen tulokset Luokka:Koripallo kesäolympialaisissa 2004
Kostjantynivka

Kostjantynivka (, ) on Ukrainan Donetskin alueen Kramatorskin piirissä sijaitseva kaupunki. Kaupungin halki kulkee Kriboi torets -joki ja rautatie. Aluekeskus Donetskiin on 72 kilometriä. Kaupungin asukasluvuksi arvioitiin 77 066 (2013). Kaupungin asukasluku oli vuoden 2013 alkuun mennessä pudonnut 28,4 % neuvostovuosista. Väestönlaskennassa vuonna 1989 asukkaita oli 107 600 ja vuonna 2001 yhä 95 100. Kaupungissa sijaitsi kesään 2020 asti ympäröivästä maaseutualuesta koostuvan 19 160 asukkaan (2013) Kostjantynivkan piirin hallintorakennus. Maaseutupiirin asukasluku oli vähentynyt selvästi hitaammin, eli 10,0 % vuosien 1989 ja 2013 välillä. Kesän 2020 aluehallinnollisessa uudistuksessa Kostjantynivka ja sen piiri liitettiin osaksi Kramatorskin piiriä. Eräs venäläislähde kuvaa eri nimillä kulkeneen paikkakunnan historiaa vuodesta 1812, Suuri neuvostotietosanakirja puolestaan mainitsee tämän rautatien varrella sijaitsevan taajaman perustamisajankohdaksi vuoden 1870. Kaupungissa on muun muassa metalliteollisuutta, kotiseutumuseo ja rautatieasema. Kuva:Константиновский горсовет.jpg|Kaupungin hallintorakennus osoitteessa vyl. Lenina 260, Kostjantynivka, 85114 Donetsk oblast ==Lähteet== ==Aiheesta muualla== *Kaupungin perustietoja Ukrainan parlamentin sivustolla (rada.gov.ua) *Kaupungissa ilmestyvän sanomalehden sivusto (konstantinovka.com.ua) Luokka:Donetskin alueen kaupungit Luokka:Kramatorskin piiri
Jalkapallon II divisioonan kausi 1989

Jalkapallon II divisioonan kausi 1989 oli Suomen jalkapallon kolmanneksi korkeimman sarjatason kausi. Kausi pelattiin kolmessa 12 joukkueen lohkossa kaksinkertaisena sarjana. Lohkovoittajat nousivat suoraan I divisioonaan. Kolme viimeistä joukkuetta putosivat suoraan III divisioonaan. ==Itälohko== *Uusinta noususta Kotkassa HIFK - JoKu ja. 2-4 (2-2) ==Länsilohko== *Uusinta säilymisestä Eerikkilässä HPK - PoPa 2-0 ==Pohjoislohko== ==Parhaat maalintekijät== ===Itälohko=== 22 maalia *Zdzisław Sławuta, Peli-Karhut 13 maalia *Mika Sandberg, LaPa *Sándor Kovács, LauTP 12 maalia *Juha Rainila, Ponnistus 11 maalia *Marko Härmä, KTP 9 maalia *Sergei Pronin, FinnPa *Tommi Visto, LaPa ===Länsilohko=== 21 maalia *Jari Vanhala, GrIFK 17 maalia *Pekka Taavitsainen, RPallo *Pertti Vigren, ÅIFK 16 maalia *Sándor Kiss, EBK *Rami Rintanen, RPallo 14 maalia *Pertti Nissinen, GrIFK 13 maalia *Jyri Puhakainen, TPV ===Pohjoislohko=== 20 maalia *Tomasz Arceusz, VPS 16 maalia *Petri Kuula, KaPa 12 maalia *Istvan Bodnar, BK-IFK 11 maalia *Paul Heaton, KaPa 10 maalia *Kaj Kangasniemi, Kraft *David Elliot, NIK *Seppo Sulonen, VPS ==Lähteet== *itä- ja länsilohkojen ottelut *pohjoislohkon ottelut Luokka:Vuoden 1989 jalkapallo Luokka:Kakkosen kaudet
Gerard Lake

Gerard Lake, Laken ensimmäinen varakreivi (27. heinäkuuta 1744 Harrow, Middlesex – 20. helmikuuta 1808 Lontoo)Gerard Lake, 1st Viscount Lake Encyclopædia Britannica Online Academic Edition. Viitattu 11.4.2014. oli brittiläinen kenraali, joka muistetaan parhaiten vuoden 1798 Irlannin kapinan kukistamisesta sekä vuosina 1803–1805 Intiassa johtamistaan sotaretkistä. Gerard Lake oli kuningas Jaakko I:n sihteerinä 1610-luvulla toimineen Thomas Laken jälkeläinen.Nordisk familjebok (1911), s. 911 Runeberg.org. Viitattu 11.4.2014. Hän osallistui seitsenvuotiseen sotaan, Yhdysvaltain vapaussotaan lordi Charles Cornwallisin komentamissa brittijoukoissa sekä 1793 alkaneisiin Ranskan vallankumoussotiin. Lake nimitettiin Irlantiin sijoitettujen brittijoukkojen komentajaksi huhtikuussa 1798, ja hän sai tehtäväkseen kukistaa hieman myöhemmin puhjenneen kapinan. Hän löi kapinalliset 21. kesäkuuta Vinegar Hillin taistelussa ja – saatuaan Cornwallisin esimiehekseen – pakotti Irlantiin maihinnouseet ranskalaiset antautumaan syyskuun alussa Ballinamuckin taistelun jälkeen. Vuonna 1800 Lake nimitettiin brittijoukkojen komentajaksi Intiassa ja hän saapui Kalkuttaan heinäkuussa 1801. Hänet ylennettiin 1802 täyden kenraalin arvoon. Lake kunnostautui elokuussa 1803 puhjenneessa sodassa intialaista Maratin valtakuntaa vastaan. Hän valtasi heti syyskuun alussa Gwaliorin maharadža Daulatrao Sindhialta järeän Alygarhin linnakkeen ja viikkoa myöhemmin Delhin. Laken voitot siirsivät Gangesin ja Jumnan väliset alueet Delhi mukaan luettuina brittien valtapiiriin. Lokakuussa 1803 hän osallistui Arthur Wellesleyn alaisuudessa Assayen taisteluun, valtasi lyhyen piirityksen jälkeen Agran, ja löi 1. marraskuuta Sindhian armeijan Laswarin taistelussa. Parlamentti palkitsi hänet seuraavana vuonna päärinarvolla nimellä Delhin ja Leswarreen paroni. Vuoden 1804 lopussa Lake osallistui Wellesleyn sotaretkeen Indoren maharadža Yashwantrao Holkaria vastaan. Hän voitti Holkarin marraskuussa Farrukhabadin taistelussa, mutta tultuaan itse lyödyksi takaisin Bharatpurissa hän solmi rauhan huhtikuussa 1805. Lakesta tuli 1806 Intian joukkojen ylipäällikkö. Hän palasi Englantiin seuraavana vuonna, jolloin hän sai varakreivin arvon nimellä Lake of Delhi and of Aston Clinton. ==Lähteet== Luokka:Brittiläiset kenraalit Luokka:Vuonna 1744 syntyneet Luokka:Vuonna 1808 kuolleet
Heartbleed-haavoittuvuus

Heartbleed-haavoittuvuus on 7. huhtikuuta 2014 paljastunut tietoverkkojen OpenSSL-kirjastoja koskeva haavoittuvuus. Aukon virallinen nimi on CVE-2014-0160, mutta se tunnetaan nimellä Heartbleed. Se aiheuttaa verkkopalveluille monia riskejä, koska haavoittuvuuden kautta saattoi vuosien ajan vuotaa sekä palvelun käyttäjien salasanoja ja käyttäjätunnuksia sekä salatun yhteyden luomista varten tarvittava palvelinsertifikaatin salausavain. Hyökkääjä voi tällöin urkkia käyttäjien käyttäjätunnuksia. Haavoittuvuuteen johtaneen virheen ohjelmakoodissa teki saksalainen Robin Seggelman uutenavuotena 2011. Haavoittuvia OpenSSL-kirjastoja käyttäneistä palveluista on vaihdettava salasanat, mutta vasta sen jälkeen, kun palvelun haavoittuvuus on korjattu. Mahdollisuus palvelinsertifikaatin salausavaimen vuotamiseen aiheuttaa verkkourkintariskin. Suomalaisten käyttämiä tälle haavoittuvuudelle altistuneita palveluja ovat Google, Facebook, Instagram, Pinterest, Tumblr, Yahoo, Amazon.com, Dropbox, GitHub, SoundCloud ja Wikipedia.Heartbleed- haavoittuvuus koskee useita suomalaisten käyttämiä palveluita. Kyberturvallisuuskeskus 11.4.2014. Viitattu 11.4.2014. Haavoittuvuuden löysivät samanaikaisesti oululaisen tietoturvayhtiö Codenomiconin tutkijat Riku, Antti ja Matti sekä Google Securityn tutkija Neel Mehta.Heartbleed.com. Codenomicon 11.4.2014. Viitattu 11.4.2014. Löytäjät myös tuotteistivat haavoittuvuuden luomalla sille nimen ja logon. Logon suunnitteli graafinen suunnittelija Leena Kurjenniska. Tunnetuimmat verkkopalvelut korjasivat haavoittuvuuden melko pian, mutta vähemmän käytetyissä oli monia, jotka eivät tehneet korjausta. Tietoturvayritys Errata Security löysi alun perin 600 000 Hearthbleed-haavoittunutta palvelinta. Kuukausi myöhemmin haavoittuvuus oli 300 000 koneessa, eikä määrä enää jatkossa olennaisesti vähentynyt. Heartbleedin arveltiin häviävän vähitellen seuraavan vuosikymmenen aikana, sitä mukaa kun vanhoja palvelimia vaihdetaan uusiin.Heartbleed-paniikki kaikkosi – mutta liian aikaisin?. Digitoday 23.6.2014. Viitattu 24.6.2014. == Lähteet == == Aiheesta muualla == * Heartbleed test: Testaa serveri Heartbleedin varalta. Luokka:Tietoturva Luokka:Ohjelmointivirheet
Mary Barra

Mary Teresa Barra (o.s. Makela, s. 24. joulukuuta 1961, Detroit) on yhdysvaltalainen yritysjohtaja, joka on ollut General Motorsin toimitusjohtajana 15. tammikuuta 2014 lähtien. Tammikuussa 2016 hänestä tuli myös yhtiön hallituksen puheenjohtaja.General Motors CEO Mary Barra becomes the automaker's chairwoman too, The Los Angeles Times 4.1.2016. Viitattu 23.1.2016.Saarinen, Juhani: Mary Barra palautti uskon kriisiyhtiö General Motorsiin – nyt jo menestynein ”melkein suomalainen” yritysjohtaja, Helsingin Sanomat 23.1.2016. == Suomalaiset sukujuuret == Mary Barran sukujuuret ovat satakuntalaisessa Köyliön kunnassa olevassa Kankaanpään kylässä. 1900-luvun alussa köyliöläinen torpparin poika Viktor Mäkelä muutti Yhdysvaltoihin. Siellä hän meni naimisiin Teuvalta kotoisin olevan Maria Luoman kanssa. He asuivat Minnesotan pienessä Mountain Ironin kaivoskaupungissa. He saivat kaksi tyttöä ja pojan. Pojan nimi oli Reino, mutta häntä alettiin kutsua nimellä Ray. Ray meni naimisiin toisen polven amerikansuomalaisen Eva Pyykkösen kanssa. He saivat 1961 Mary-tyttären. Ray työskenteli 40 vuotta Pontiacin autotehtaalla Detroitin alueella, ja perhe asui Waterfordin esikaupungissa. Barra osaa jonkin verran suomea, jonka hän on oppinut kotona isältään. == Ura == Mary Barra aloitti sähköinsinöörin opinnot General Motorsin opistossa, joka tunnetaan nykyään nimellä Kettering University (B.Sc.-tutkinto). Opintoihin kuului paljon työharjoittelua, ja hän olikin jo 18-vuotiaana ensimmäisen kerran General Motorsin palkkalistoilla. Opistossa hän tutustui myös tulevaan aviomieheensä. Tämän jälkeen hän suoritti MBA-tutkinnon Stanfordin yliopistossa. Barran urakehitys on ollut General Motorsissa nopeaa. Vuonna 2008 hänet valittiin johtamaan konsernin tuotantotekniikkaa, ja vuonna 2011 hänestä tuli maailmanlaajuisen tuotekehityksen johtaja. Vuonna 2014 Mary Barrasta tuli General Motorsin toimitusjohtaja ja tammikuussa 2016 myös hallituksen puheenjohtaja. Hän on keskittynyt yhtiön kannattavuuden parantamiseen. Yhtiö onkin vetäytynyt heikoimmin kannattavista vientimaistaan ja on suuntautumassa uudelleen. Liikevaihto nousi yli 9 prosenttia vuonna 2016. Barra on kertonut yhtiön siirtyvän kohti täyssähköautoja. Barra on noussut myös Disneyn hallituksen jäseneksi. Barra on noussut erittäin korkealle hänen vaikutusvaltaansa arvioivilla listoilla. Forbes sijoitti hänet vuoden 2017 maailman vaikutusvaltaisimpien naisten listallaan sijalle 5. Talousjulkaisu Fortune arvioi hänet samana vuonna kaikkein vaikutusvaltaisimmaksi naispuoliseksi yritysjohtajaksi Yhdysvaltain talouselämässä. == Perhe == Barra on naimisissa ja hänellä on kaksi lasta. == Lähteet == Luokka:General Motors Luokka:Yhdysvaltalaiset liikemiehet Luokka:Yhdysvaltalaiset yritysjohtajat Luokka:Amerikansuomalaiset henkilöt Luokka:Vuonna 1961 syntyneet Luokka:Elävät henkilöt
Marzemino

Marzemino (myös Berzamino, Berzemino tai muun muassa Balsamina nera) on viinirypälelajike. Se on italialainen alkuperäislajike, jota viljellään maassa laajalti, mutta erityisesti koillisilla alueilla Trentino-Etelä-Tirolissa, Lombardiassa ja Venetossa. Levinneisyydestään huolimatta lajike on suhteellisen harvinainen: sitä viljellään vain noin 10 neliökilometrin alueella. Marzemino-rypäle kypsyy myöhään ja on sen vuoksi altis hometaudeilleMarzemino. Tar and Roses. The Italian Wine Resources. Viitattu 11.4.2014.. == Viljelyalue == Italian lisäksi Marzemino-rypälettä viljellään myös muualla niin Vanhassa kuin Uudessakin maailmassa. Nimellä on viitisenkymmentä synonyymiä. Viinin valmistuksen lisäksi rypäleitä syödään sellaisenaan pöytärypäleenä. == Italialaiset Marzemino-viinit == Rypälettä käytetään kymmenissä italialaisissa laatuviineissä, useimmiten sekoitettuna muihin rypäleisiin. Marzeminoa sisältäviä viinejä löytyy seuraavista DOC- tai DOCG-luokitelluista viineistä: * Botticino DOC * Breganze DOC * Capriano del Colle DOC * Cellatica DOC * Colli di Conegliano DOCG * Colli di Scandiano e di Canossa DOC * Garda DOC * Merlara DOC * Reggiano DOC * Terre del Colleoni / Colleoni DOC * Trentino DOC. Lombardiassa Marzeminoa käytetään lähes pelkästään sekoitettuna Barbera-, Sangiovese- tai Merlot-rypäleisiinWine Searcher. Viitattu 11.4.2014.. == Lähteet == Luokka:Viinirypälelajikkeet
Kampusradio

Kampusradio on radiokanava, jota ylläpitävät oppilaitoksen opiskelijat. Yleensä ohjelmasisältö on opiskelijoiden omaa tuotantoa, mutta mukana voi olla myös alueen muita toimijoita. Kampusradioiden toiminta voi olla osa opintoja tai sen tarkoituksena on olla vaihtoehto kaupalliselle tai yleisradiotoiminnalle. Kampusradioita yhdistää ympäri maailmaa tavoite tukea musiikin tekijöitä joiden tuotanto ei vielä ole kaupallisia hittejä. Kampusradioiden ohjelmisto ei ole nykyisten kaupallisten formaattiradioiden tapaan tiukasti säänneltyä, joten tämä antaa mahdollisuuden tarjota soittoaikaa uusille nouseville ja erityisesti paikallisille kyvyille. Tästä syystä kampusradiot ovatkin olleet vuosikymmenten varrella mukana uusien musiikkisuuntausten nostamisessa laajempaan tunnettuuteen. Tällaisia kampusradioiden tukemia genrejä ovat olleet mm. punk, new wave, indie ja hiphop jo paljon ennen kuin niistä tuli valtavirtamusiikkia. Kampusradioiden ohjelmasisältö on vaihtelevaa sisältäen usein uutisia, urheilua, puheohjelmaa ja musiikkia. Kampusradioiden ohjelmatarjontaa voidaan hyvin kuvata sanoilla luova ja vapaamuotoinen. Esiin nostetaan opiskelijoita kiinnostavia ajankohtaisia asioita ja kritiikki opiskelijoiden asemaa heikentäviin muutoksiin on yleistä. Maailmalla kampusradiot ovat usein suosittuja tiedonjakajia myös oppilaitosyhteisön ulkopuolella ja niitä pidetään valtamedioiden vaihtoehtona. Suomessa kampusradiotoiminta on vielä lapsenkengissä. Ainoa ympäriviikkoista ja -vuotista lähetystoimintaa harrastava kampusradioasema on Lahden ammattikorkeakoulun radioasema LiMu Radio. Muita opiskelijavoimin toimivia radioasemia ovat mm. vaasalainen Radio Wapina, oululainen Rattoradio, turkulainen Turun Wappuradio, tamperelainen Rakkauden Wappuradio ja Otaniemessä toimiva Radiodiodi, jotka ovat vappuradioita sekä Radio Säteily Rovaniemeltä joka sekin toimii vain muutaman viikon vuodessa. == Aiheesta muualla== *Radio Wapina *LiMu Radio *Rattoradio *Radio Säteily *Rakkauden wappuradio *Radiodiodi Luokka:Radioasemat
LiMu Radio

LiMu Radio on Lahden ammattikorkeakoulun opiskelijoiden ympärivuotista lähetystoimintaa tuottava internet-radiokanava. LiMu Radion nimi viittaa hieman harhaanjohtavasti alkoholittomiin virvokkeisiin, mutta nimen etymologia juontaa juurensa lahtelaiseen jo perinneherkun statuksen ansainneeseen grilliruokaan - lihamukiin. Nimi lyhennettiin Lihamuki Radiosta muotoon LiMu Radio. Mukana toiminnassa on tällä hetkellä tekniikan, muotoilun ja liiketalouden opiskelijoita. Radiotoiminta ei ole opintoihin kuuluvaa, vaan sitä tehdään vapaaehtoispohjalta. LiMu Radion ensilähetys toteutettiin 26.4.2013, jolloin lainalaittein erittäin epäergonomisessa ja ilmastoimattomassa varastokomerossa tehtiin lahtelaisen kampusradiotoiminnan historiaa. Radio on alkuvaiheessa herättänyt kiinnostusta myös perinteisten radioasemien suunnalta. Alkuvaiheen suunnittelussa oli mukana mm. lahtelaiset pitkän linjan radiopersoonat Tapani Ripatti ja Joni Heinonen. LiMu Radio on tarjonnut ohjelma-aikaa myös näille kokeneemmille ammattilaisille ja yhteistyö näyttää jatkuvan myös näissä merkeissä. Radioaseman toimintaa voisi kuvata sanoilla innostuneisuus, itse tekeminen, monipuolisuus ja anarkia. Lähetyksissä käsitellään herkkiä aiheita, kuten muutoksia suomalaisessa ja lahtelaisessa opiskelijapolitiikassa sekä viimeisimpiä urheilusankareidemme töppäyksiä. Mukana on myös ihmettelyä yleisesti lahtelaisista ilmiöistä. Kanava toimii monikansallisena äänitorvena, sillä toimittajakuntaan on liittynyt myös Lahdessa opiskelevia opiskelijoita mm. Venäjältä sekä Pakistanista. Lyhyestä olemassaoloajastaan huolimatta LiMu Radio on saanut kansainvälistä näkyvyyttä osallistumalla ensimmäisenä suomalaisena kampusradioasemana College Radio Day -tapahtumaan. Tapahtuman merkittävyyttä kuvasi se, että se sai osakseen mm. presidentti Barack Obaman huomion. Keväällä 2014 LiMu Radio osallistui Suomen edustajana World Radio Challenge -tapahtumaan. Tavoitteena tässä tapahtumassa oli tehdä virallinen Guinnessin hyväksymä maailman ennätys kategoriassa Longest marathon for a radio talk show - team. Maailmanennätys jäi LiMu Radiolta tekemättä, mutta tämän hetkinen suomenennätys on lahtelaisten opiskelijoiden Asad Ali, Suzana Bincl, Lauri Kivijärvi ja Miika Mäkitalo hallussa. Tämän hetken suomen ennätys on 60 tuntia. == Lähteet == ==Aiheesta muualla== *LiMu Radio *Mikä LIMURADIO! - LiMu Radion promovideo *College Radio Day *World Radio Challenge Luokka:Suomalaiset Internet-radioasemat
Hurri (kieli)

Hurri on yleisnimitys jo kauan sitten kadonneelle, Lähi-idässä puhutulle hurrilaisen kansan kielelle. Hurrilaisten uskotaan tulleen Armenian vuoristosta ja levittäytyneen kaakkoiseen Anatoliaan ja pohjoiseen Mesopotamiaan toisen esikristillisen vuosituhannen alussa. Hurrin kieli oli pääosin hävinnyt jo tuhat vuotta ennen ajanlaskun alkua. Hurri ja sen myöhempi sukulaiskieli urartu muodostavat oman kielikuntansa, hurrilaiset kielet, johon ei kuulu muita tunnettuja kieliä. Niiden ei ole voitu osoittaa olevan sukua indo­eurooppa­laisille, seemiläisille tai millekään muillekaan tunnetuille kielille. == Lähteet == luokka: Hurrilaiset kielet
Kushinagar

Kushinagar on kaupunki Intiassa Uttar Pradeshin osavaltiossa 90 kilometrin päässä Nepalin rajasta. Se on tärkeä buddhalainen pyhiinvaelluspaikka, jossa Siddhartha Gautama saavutti parinirvanan sen jälkeen kun hänen ruumiinsa oli kuollut noin vuonna 483 eaa. Kushinagar oli asumaton ja raunioina yli 500 vuotta ennen kuin englantilaiset löysivät paikan uudelleen 1800-luvun puolivälissä. Intian vuoden 2011 väestönlaskennan mukaan Kushinagarissa asuu 22 214 asukasta. Heistä 71 prosenttia on uskonnoltaan hindulaisia ja 27 % muslimeita. ==Lähteet== ==Aiheesta muualla== * Kushinagarin piirikunnan internetsivut Luokka:Buddhalaisuuden pyhät paikat Luokka:Uttar Pradeshin kaupungit
Nuori Irlanti

Nuori Irlanti () oli Irlannissa 1840-luvulla toiminut nationalistinen liike. Sen perusti joukko nuoren polven älykköjä, jotka olivat ryhmittyneet The Nation -nimisen lehden ympärille. Ryhmän johtajiin kuuluivat lehden keskeisimmät kirjoittajat Charles Gavan Duffy, Thomas Davis ja John Blake Dillon. Nuoren Irlannin liike omistautui Irlannin historian tutkimiselle ja iirin kielen elvyttämiselle. Sen tavoitteena oli kuitenkin Irlannin itsenäisyyden saavuttaminen. Liikkeen radikaalisiipi ryhtyi vuonna 1848 epäonnistuneeseen kapinayritykseen, joka tuhosi koko liikkeen.Young Ireland Encyclopædia Britannica Online Academic Edition. Viitattu 11.4.2014.Ireland: History Encyclopædia Britannica Online Academic Edition. Viitattu 11.4.2014. The Nation -lehden perustivat vuonna nuoret toimittajat 1842 Duffy ja Davis, joista ensinmainittu oli katolinen ja jälkimmäinen protestantti.Richard Davis: Young Ireland Encyclopedia of 1848 Revolutions. Ohion yliopisto. Viitattu 11.4.2014. Lehti oli alkujaan osa Daniel O’Connellin johtamaa niin sanottua repeal-liikettä, joka tähtäsi Irlannin ja Ison-Britannian unionin kumoamiseen. O’Connellin taivuttua brittiviranomaisten vaatimuksiin Clontarfissa vuonna 1843 nuoret kuitenkin pettyivät hänen varovaisuuteensa. Katolinen ja väkivaltaa vastustanut O’Connell tukijoineen syytti The Nationia sekularismin tukemisesta ja O’Connellin politiikan vaarantamisesta liian hyökkäävällä esiintymisellä. Davisin kuoltua vuonna 1846 nuoren Irlannin ryhmä irtautui O’Connellin Repeal Association -järjestöstä, sillä vaikka he eivät vastustaneetkaan O’Connellin poliittista strategiaa, he eivät hyväksyneet periaatteellista kieltäytymistä poliittisesta väkivallasta. Repeal Associationin kilpailijaksi he perustivat vuoden 1847 alussa Irlannin konfederaatio -nimisen liikkeen, joka käytännössä ajoi samanlaista rauhanomaista politiikkaa. Tukijakseen se sai vaikutusvaltaisen parlamenttiedustaja William Smith O’Brienin. Suuren nälänhädän koetellessa Irlantia John Mitchelin johtama radikaalisiipi alkoi irtautua Nuoren Irlannin liikkeestä vuoden 1848 alussa. Ranskassa samana vuonna puhjennut helmikuun vallankumous sai kuitenkin myös liikkeen maltilliset johtajat tilapäisesti radikalisoitumaan. Jyrkkien esiintymisten seurauksena John Russellin johtama Ison-Britannian hallitus päätti kesäkuussa 1848 pidätyttää Irlannin konfederaation johtajat, jolloin O’Brien ryhtyi vastentahtoisesti johtamaan kapinaa. Vaatimattomaksi jäänyt aseellinen kansannousu Tipperaryssa kukistettiin viikossa. Liikkeen johtajat vangittiin ja tuomittiin kuolemaan, joskin tuomiot muutettiin karkotuksiksi Tasmaniaan. Myöhemmin O’Brien ja eräät muut päästettiin palaamaan Irlantiin. ==Lähteet== ==Aiheesta muualla== *Katja Härkisuo: Alistetuista orjista irlantilaiseksi kansakunnaksi: Nuori Irlanti -ryhmä yhtenäisen, ylpeän, irlantilaisen kansakunnan rakentajana 1840-luvun alkupuoliskolla Yleisen historian pro gradu -tutkielma. Tampereen yliopisto 2008. Luokka:Irlannin historia Luokka:Nationalistiset järjestöt
Jalkapallon II divisioonan kausi 1991

Jalkapallon II divisioonan kausi 1991 oli Suomen jalkapallon kolmanneksi korkeimman sarjatason kausi. Kausi pelattiin kolmessa 12 joukkueen lohkossa kaksinkertaisena sarjana. Lohkovoittajat nousivat suoraan I divisioonaan. Kolme viimeistä joukkuetta putosivat suoraan III divisioonaan. ==Itälohko== *LauTP luovutti sarjapaikkansa ==Länsilohko== ==Pohjoislohko== ==Lähteet== Luokka:Vuoden 1991 jalkapallo Luokka:Kakkosen kaudet
Ra-ta ta-ta

Ra-ta ta-ta on Anna Abreun single, joka julkaistiin 11. huhtikuuta 2014. Kappale on ensimmäinen singlejulkaisu artistin 30. toukokuuta 2014 julkaistulta V-albumilta. Kappaleen on tuottanut Jonas W. Karlsson ja Hank Solo. Singlen kanssa samana päivänä julkaistiin myös kappaleen musiikkivideo, jonka on ohjannut Hannu Aukia. Videolla nähtävien tanssiliikkeiden ja moukarin vuoksi sitä on verrattu Miley Cyruksen musiikkivideoihin. Musiikkivideota katsottiin julkaisuviikonloppunsa aikana yli 300 000 kertaa. ==Kappaleet== # ==Listasijoitukset== Lista Paras sijoitus Suomen virallinen singlelista 17 Suomen virallinen latauslista 6 Radiolista 4 ==Lähteet== ==Aiheesta muualla== *Kappaleen virallinen musiikkivideo YouTube-palvelussa Luokka:Anna Abreun kappaleet Luokka:Vuoden 2014 kappaleet
Hausjärven kirkko

Hausjärven kirkko on Hausjärven seurakunnan kirkkorakennus Hausjärven kirkonkylässä. Kirkon rakensi Martti Tolpo ja se valmistui vuonna 1789. Kirkko sijaitsee vanhojen Helsingistä, Hämeenlinnasta ja Porvoosta tulevien maanteiden risteyksen tuntumassa. Kunnan suurimpaan taajamaan Oittiin on matkaa runsaat viisi kilometriä, Hikiälle pari kilometriä ja Ryttylään vajaat kymmenen kilometriä.Hannu Tarmio, Pentti Papunen ja Kalevi Korpela (toim.): Suomenmaa 1: maantieteellis-yhteiskunnallinen tieto- ja hakuteos, s. 298. Porvoo-Helsinki: WSOY, 1967. Kirkko on tyypiltään päätytornillinen pitkäkirkko, jossa on molemmilla sivuilla matalammat ja kapeammat kylkiäiset. Alttaripääty on ulkoviisteinen ja alttarin takana on omassa sakarassaan sakaristo. Kirkkoa on korjattu monesti viimeisin suuri peruskorjaus tehtiin vuosina 2010–2011. Lämmönlähteeksi vaihdettiin maalämmitys, kirkko maalattiin ulkoa ja sisältä ja sen esteettömyyttä parannettiin. Kuorissa alttari otettiin irti seinästä, saarnastuoli sai katoksen ja alttaritaulun ympärille tuli pilasterit ja ornamentti taulun päälle. Kirkon alttaritaulu on taidemaalari Robert Wilhelm Ekmanin ”Jeesuksen ylösnousemus”. == Lähteet == == Aiheesta muualla == Luokka:Hausjärven kirkkorakennukset Luokka:Suomen puiset pitkäkirkot Luokka:Suomen 1700-luvulla rakennetut rakennukset ja rakennelmat
Moottoripyöräilyn Grand Prix -kausi 1961

Moottoripyöräilyn Grand Prix -kausi 1961 on järjestyksessään 13. ratamoottoripyöräilyn MM-sarjan kausi. Osakilpailuja ajettiin 11 kappaletta viidessä eri luokassa. ==Kilpailukalenteri== Nro Päivämäärä Kilpailu Rata 125cc-voittaja 250cc-voittaja 350cc-voittaja 500cc-voittaja Sivuvaunullisten voittaja 1 23. huhtikuuta Espanjan Grand Prix Montjuïc circuit Tom Phillis Gary Hocking Fath / Wohlgemuth 2 14. toukokuuta Länsi-Saksan Grand Prix Hockenheimring Ernst Degner Kunimitsu Takahashi Frantisek Stastny Gary Hocking Deubel / Hörner 3 21. toukokuuta Ranskan Grand Prix Charade Circuit Tom Phillis Tom Phillis Gary Hocking Scheidegger / Burkhardt 4 12. kesäkuuta Mansaaren TT-ajot Snaefell Mountain Mike Hailwood Mike Hailwood Phil Read Mike Hailwood Deubel / Hörner 5 24. kesäkuuta Hollannin TT-ajot TT Circuit Assen Tom Phillis Mike Hailwood Gary Hocking Gary Hocking Deubel / Hörner 6 2. heinäkuuta Belgian Grand Prix Spa-Francorchamps Luigi Taveri Jim Redman Gary Hocking Scheidegger / Burkhardt 7 30. heinäkuuta Itä-Saksan Grand Prix Sachsenring Ernst Degner Mike Hailwood Gary Hocking Gary Hocking 8 12. elokuuta Ulsterin Grand Prix Dundrod Circuit Kunimitsu Takahashi Bob McIntyre Gary Hocking Gary Hocking 9 3. syyskuuta Italian Grand Prix Monza Ernst Degner Jim Redman Gary Hocking Mike Hailwood 10 17. syyskuuta Ruotsin Grand Prix Kristianstad Luigi Taveri Mike Hailwood Frantisek Stastny Gary Hocking 11 15. lokakuuta Argentiinan Grand Prix Buenos Aires Tom Phillis Tom Phillis Jorge Kissling ==MM-pisteet== Vain kuusi parasta kilpailua laskettiin loppupisteisiin 125cc-, 250cc-, 350cc- ja 500cc-luokissa, sivuvaunullisissa neljä parasta kilpailua. Sija 1. 2. 3. 4. 5. 6. Pisteet 8 6 4 3 2 1 ===500cc=== 500cc-luokan loppupisteet Sija Ajaja Pyörä Pisteet 1 Gary Hocking MV Agusta 48 (56) 2 Mike Hailwood Norton / MV Agusta 40 (55) 3 Frank Perris Norton 16 4 Bob McIntyre Norton 14 5 Alistair King Norton 13 6 Bert Schneider Norton 9 7 Jorge Kissling Matchless 8 8 Ron Langston Matchless 7 9 Juan Carlos Salatino Norton 6 10 Paddy Driver Norton 5 ===350cc=== Sija Ajaja Pyörä Pisteet 1 Gary Hocking MV Agusta 32 2 Frantisek Stastny Jawa 26 3 Gustav Havel Jawa 19 4 Phil Read Norton 13 5 Bob McIntyre Bianchi 10 6 Rudi Thalhammer Norton 7 6 Ralph Rensen Norton 7 8 Alistair King Bianchi 6 8 Mike Hailwood MV Agusta 6 10 Ernesto Brambilla Bianchi 5 10 Alan Shepherd AJS 5 ===250cc=== Sija Ajaja Pyörä Pisteet 1 Mike Hailwood Honda 44 2 Tom Phillis Honda 38 3 Jim Redman Honda 36 4 Kunimitsu Takahashi Honda 29 5 Bob McIntyre Honda 14 6 Tarquinio Provini Morini 10 7 Silvio Grassetti Benelli 10 8 Gary Hocking MV Agusta 8 9 Fumio Ito Yamaha 7 10 Luigi Taveri Honda 6 ===125cc=== Sija Ajaja Pyörä Pisteet 1 Tom Phillis Honda 44 2 Ernst Degner MZ 42 3 Luigi Taveri Honda 29 4 Jim Redman Honda 28 5 Kunimitsu Takahashi Honda 24 6 Mike Hailwood EMC / Honda 16 7 Alan Shepherd MZ 12 8 Walter Brehme MZ 7 9 Teisuke Tanaka Honda 6 10 Sadao Shimazaki Honda 5 = Werner Musiol MZ 5 == Lähteet == Luokka:MotoGP-kaudet Luokka:Vuoden 1961 moottoriurheilu
Flow (albumi)

Flow on rap-artisti Kuben toinen studioalbumi, joka julkaistiin 23. toukokuuta 2014 Monsp Recordsin kautta. Albumin kappaleista "Jumal Flow", "Homma menee alas", "Mist sä dikkaat", "Jumanji" ja "Antisankari" on julkaistu musiikkivideot. Flow nousi Suomen virallisen albumilistan sijalle 10. == Kappaleet == # (mukana Mäkki) # # # # # (mukana Mari Johanna) # (mukana Julma- Henri) # # # (mukana Tuuttimörkö) # (mukana Tippa-T & Kesken) == Biitit == * Sakke: 1 * DJ Gundrei, MDS: 2 * Armen Jamz: 3, 10 * Kube: 4, 6, 8, 9, 11 * DJ Kridlokk: 5 * Allu Kala, Khettokasme: 7 == Arvostelut == * Soundi: Soundi == Lähteet == Luokka:Kuben albumit Luokka:Sakke Aallon tuottamat albumit Luokka:DJ Kridlokkin tuottamat albumit Luokka:Vuoden 2014 albumit
Slingshot

Slingshot on vuonna 2005 ensi-iltansa saanut Jay Alaimon ohjaama yhdysvaltalainen elokuva. ==Näyttelijät== ==Aiheesta muualla== * * * Luokka:Vuoden 2005 yhdysvaltalaiset elokuvat
Operaatio Kutuzov

Operaatio Kutuzov oli toisessa maailmansodassa Neuvostoliiton vastahyökkäys Saksan operaatio Zitadelleen. Operaatio oli nimetty Mihail Kutuzovin mukaan, joka pysäytti Napoleonin sotaretken Venäjälle vuonna 1812.Tague 2011, 300 Operaatio alkoi 12. heinäkuuta 1943 ja päättyi Neuvostoliiton voittoon 18. elokuuta. Operaation seurauksena Neuvostoliitto valtasi takaisin Orjolin kaupungin ja Orjolin mutkan saksalaisilta. ==Lähteet== * * ===Viitteet=== == Aiheesta muualla == Luokka:Kurskin taistelu Kutuzov
Martti Vainio (taiteilija)

Martti Vainio (20. lokakuuta 1921 Koski Tl – 28. lokakuuta 2001) oli suomalainen taidemaalari ja kuvanveistäjä. Vainio syntyi pienviljelijäperheeseen ja hankki elantonsa rakennusmaalarina. Vuosina 1948–1951 hän kävi Turun Taideyhdistyksen piirustuskoulun, jonka jälkeen hän opiskeli kuvanveistoa koskelaissyntyisen professori Yrjö Liipolan ohjauksessa. thumb|upright|Veteraanikivi, Koski Tl, 1991. Martti Vainio maalasi öljyväreillä enimmäkseen koskelaisia jokimaisemia, näkymiä kellotapulista ja myllymiljööstä. Veistokset olivat pääasiassa naisfiguureita ja muotokuvia valettuna kipsiin tai pronssiin. Myös puu oli Martti Vainiolle mieluinen materiaali. Kosken kunnantalon valtuustosalissa on hänen veistämänsä Härkätie- aiheinen haapareliefi (koko 620 × 120 cm). Martti Vainio piti lukuisia yksityisnäyttelyitä kotipaikkakunnallaan Yrjö Liipolan taidemuseossa, jonka toteutuksessa hän oli ollut Yrjö Liipolan luottohenkilö. Ennen kuolemaansa Martti Vainio lahjoitti Kosken Tl kunnalle 27 maalausta ja 30 veistosta. Merkittävin kilpailu, johon Vainio osallistui oli marsalkka Mannerheimin ratsastajapatsaskilpailu. Vainio kuului mm. Turun Taiteilijaseuraan ja Loimaan Taideseuraan. Hän toimi 20 vuoden ajan Someron kansalaisopiston taidepiirien opettajana. Luokka:Suomalaiset taidemaalarit Luokka:Suomalaiset kuvanveistäjät Luokka:Vuonna 1921 syntyneet Luokka:Vuonna 2001 kuolleet
Multimediakonsultit

Multimediakonsultit oli turkulainen rockyhtye, joka toimi 2000-luvun alkuvuosista noin vuoteen 2011 ja levytti kolme albumia. Multimediakonsulttien jäsenet työskentelivät it- ja media-alalla ja yhtyeen laulut kertovatkin nykyajan työelämästä: koodaajista, pätkätyöstä, turhista palavereista ja vieraantumisesta. Desibeli.netin Tero Lyytikäisen ja Mika Rothin mukaan heidän musiikkinsa on ”omituinen yhdistelmä Alivaltiosihteerin virallista jäyhyyttä ja Lapinlahden Lintujen luovaa hulluutta”.Mika Roth ja Tero Lyytikäinen: Kupittaa, Multimediakonsultit, Haarakiila, 21.10.2004 Semifinal/Helsinki, Desibeli.net 2004. Viitattu 12.4.2014. Yhtyeen tuotantoa kuvailtiin myös ”moderniksi työväenmusiikiksi”Multimediakonsultit Muusikoiden.net:in haastattelussa, Muusikoiden.net 19.08.2003. Viitattu 12.4.2014. tai ”valkokauluspunkiksi”.Kenolamusic, Arsnet. Viitattu 12.4.2014. Yhtyeen kokoonpano oli melkein sama kuin 1990-luvun alussa toimineessa ryhmässä Jyrki Kuri & Kommunistit. Siihen kuuluivat alun perin Manne Santala (basso, ammatiltaan lomakesuunnittelija), Mikko Kuusto (kitara, mikrotukihenkilö), Riku Ahlsten (kitara, äänittäjä), Jura Sivonen (rummut, mediainsinööri) ja Jarmo Lundgren (laulu ja rytmikitara, multimediasuunnittelija) 003: Multimediakonsultit – Siintävä etäisyys , Komitea.fi. Viitattu 12.4.2014.Mari Ylänen: Musiikkia konttorirotille, Multimediakonsultit soittaa rockpoppia tietotyöläisten arjesta, Taloussanomat 21.1.2004. Viitattu 12.4.2014. Sanoituksia yhtyeelle teki myös muun muassa Miska Rantanen. Yhtyeen tulkinnassa Rauno Lehtisen Georg Otsille säveltämästä ”Kun päättyy työ” -kappaleesta vieraili laulusolistina Helge Kontio, ja kakkosalbumin yhdellä raidalla lauloi Tuula Amberla.Multimediakonsultit 2, Fono.fi. Viitattu 12.4.2014. Yhtyeen jäsenet olivat haastateltavina Ylen Voimala- kulttuuriohjelmassa elokuussa 2005. Jakson esittelyteksti kuului ”Saame-rapia, pätkätyöläisjumppaa ja Multimediakonsulttien toimistorockia. Kaksi–kolmekymppiset virittelevät vastarannan verkostoja riistoyhteiskunnalle”.Vuosi 2005 , Voimala, Yle TV1. Viitattu 12.4.2014. Yhtye tuotti lauluistaan myös monia musiikkivideoita, usein mustavalkoisia. Vierailevan solistin Helge Kontion laulama cover-versio Rauno Lehtisen ja Juha Vainion kappaleesta ”Kun päättyy työ” sekä sen 1970-luvun työläisrealismia henkivä video saivat kehuja Levyraadissa toukokuussa 2005 ja sijoittuivat jakson kakkossijalle.Multimediakonsultit: "Kun päättyy työ" Levyraadissa 2005, YouTube. Viitattu 12.4.2014. ==Levytyksiä== *2003: Multimediakonsultit (Kenolamusic MAMMUCD 0116) *2004: Multimediakonsultit 2 (Kenolamusic MAMMUCD 0126), sisältää CD-ROM-ohjelman *2006: Uimahallilta Ostostielle (Kenolamusic MAMMUCD 0147)Uimahallilta ostostielle (Album), Cdon.com. Viitattu 12.4.2014.Mikko Lamberg: Multimediakonsultit: Uimahallilta Ostostielle, levyarvio, Desibeli.net 2.12.2006. Viitattu 12.4.2014. *2022: Sielujen teurastamo ==Lähteet== ==Aiheesta muualla== *Multimediakonsultit Discogs.com- tietokannassa Luokka:Suomalaiset rockyhtyeet
Ministeriresidentti

Ministeriresidentti () on kolmatta arvoluokkaa olevan diplomaatin virka-arvo. Nimitys otettiin käyttöön Aachenin kansainvälisessä kongressissa 1818.Iso tietosanakirja, Otava 1935 == Katso myös == * ministeriresidentin arvonimi Suomessa == Lähteet == Luokka:Diplomatia
Albany (Australia)

Albany on satamakaupunki Australian lounaiskulmassa, Länsi-Australian osavaltion etelärannikolla. Albanyssä oli 29 369 asukasta vuoden 2016 väestönlaskennassa. == Ilmasto == == Lähteet == == Aiheesta muualla == *Kaupungin kotisivu Luokka:Australian kaupungit Luokka:Länsi-Australia
SolarCity

thumb|SolarCityn pakettiautoja, joiden kyljissä yrityksen logo. SolarCity Corporation on yhdysvaltalainen aurinkoenergiaan ja rakennusten energiatehokkuuskonsultointiin ja -remontointiin erikoistunut yritys. Yrityksen pääliiketoimintana on asentaa aurinkopaneeleja rakennusten katoille. Yritys tarjoaa asiakkailleen leasing-aurinkopaneeleja, jotka asennetaan asiakkaan katolle ja asiakas maksaa kiinteää, ennustettavaa kuukausimaksua aurinkopaneelien käytöstä. Vuonna 2014 SolarCity on esitellyt lainatuotteen, jossa lainan takaisinmaksu on sidottu aurinkopaneelin sähköntuotantoon.http://www.solarcity.com/newsroom/press/solarcity-introduces- mypower-first-its-kind-solar-loan-paid-back-sun Yrityksellä on 6312 työntekijää (2014). Tesla osti yhtiön 2016. ==Historia== SolarCityllä on käytössä talon sisällä kehitetty ohjelmisto, jota hyödynnetään aurinkopaneelien asennusten ja luvituksen seuraamiseen. Lisäksi yrityksen ohjelmistolla seurataan jokaisen asennetun yksittäisen aurinkopaneelin sähköntuotantoa ja muodostetaan sähköntuotannosta raportteja, joita asiakas voi käydä katselemassa yrityksen verkkosivuilla tai mobiilisovelluksella. ==Tytäryhtiöt ja yritysostot== ===Paramount Solar=== SolarCity on ostanut aurinkoenergiaan erikoistuneen suoramarkkinointiyritys Paramount Solarin vuonna 2013.http://www.solarcity.com/newsroom/press/solarcity-acquire- paramount-solar-first-step-toward-million-customer-goal Kauppasumma oli 120 miljoonaa dollaria.http://www.forbes.com/sites/uciliawang/2013/08/13/solarcity-buys- paramount-solar-to-boost-homeowner-outreach/ ===Zep Solar=== SolarCity on ostanut vuonna 2013 Zep Solar -yrityksen, jolla oli patentteja erityiseen aurinkopaneelien kuljetus- ja asennustelineeseen. Zep Solarin teline oli laajasti käytössä aurinkoenergia-alalla ennen yritysostoa.http://www.solarcity.com/newsroom/press/solarcity-acquire-zep- solar Kauppasumma oli 158 miljoonaa dollaria.http://www.forbes.com/sites/uciliawang/2013/10/09/solarcity-buys-zep- to-cut-labor-time-for-rooftop-solar/ ===Silevo=== SolarCity on ostanut vuonna 2014 aurinkokennovalmistaja Silevon, joka omisti patentit edistykselliseen aurinkokennoteknologiaan. Yritys aikoo rakentaa tuotantokapasiteetiltaan yhden gigawatin suuruisen tuotantolaitoksen Buffaloon, New Yorkin osavaltioonhttp://blog.solarcity.com/silevo/ .http://www.solarcity.com/newsroom/press/solarcity-acquire-silevo Kauppasumma oli osakkeina 200 miljoonaa dollaria ja sen lisäksi 150 miljoonaa dollaria, jos kustannus- ja volyymitavoitteet saavutetaan.http://www.wsj.com/articles/solarcity-to-acquire-solar-module- maker-silevo-1403017005 ==Katso myös== *Sunrun *Vivint Solar ==Lähteet== ==Aiheesta muualla== *SolarCityn virallinen kotisivu Luokka:Yhdysvaltalaiset aurinkoenergiayhtiöt Luokka:Elon Musk
Laikko

Laikko on n. 300 asukkaan kylä Rautjärven kunnassa, jonka ydin on aikoinaan syntynyt Laikon rautatieaseman ympärille. Matkaa kuntakeskukseen Simpeleelle on n. 12 km. thumb|250px|Laikon lentotukikohdan muistomerkki. Laikon kyläalue käsittää Kekäleniemen, Lahdenkylän, Latvajärven, Metsäkylän, Niran, Pajarinkylän, Punasvaaran ja Väärämäen alueet. Kylässä sijaitsee yksi Suomen suurimmista lähteistä, Laikon eli Ylimmäisen lähde. Talvisodan aikana Laikossa toimi Laikon lentokenttä, jolle on pystytetty vuonna 2001 paljastettu muistomerkki. == Aiheesta muualla == *Rautjärven kylät: Lupsakka Laikko Luokka:Rautjärven kylät
Kesän maku

Kesän maku on mainos- ja muita tilauselokuvia ohjanneen Asko Tolosen ainoa pitkä näytelmäelokuva vuodelta 1975. Tolosen ja Kerttu-Kaarina Suosalmen käsikirjoitus perustui vapaasti Irene Hammarin (oik. Maire Harme) 1962 ilmestyneeseen romaaniin Saari, joka kuvasi kesänviettoa Utön saarella. Myös elokuva kuvattiin pääosin siellä, mutta myös Nötössä, Jurmossa ja Helsingissä. Elokuvasta on jäänyt elämään Esa Helasvuon säveltämä laulu ”Kesän maku”, jonka Pepe Willberg levytti Pertti Reposen sanoittamana. Elokuvassa teema kuullaan Helasvuon yhtyeen instrumentaalisovituksena. Kesän maun kuvasi luontokuvaajana tunnettu Markku Lehmuskallio lähes pelkästään luonnonvalolla. Kuvausapulaisena toimi Matti Pellonpää, jolla on myös kreditoimaton sivuosa elokuvassa varusmies Hessuna. ==Juoni== Sairaanhoitaja Liisa palaa töihin lapsuutensa varuskuntasaarelle, jossa hänestä lapsena huolehtinut Pappa yhä asuu. Liisa rakastuu varusmies Ekiin. Tästä seuraa mustasukkaisuuskuvioita Ekin, Liisan vierailulle tulevan poikaystävän Lassen ja majakanvartija Pekan kesken. Pappa saa sydänkohtauksen ja haetaan helikopterilla mantereelle hoitoon. ==Rooleissa== ==Vastaanotto== Kriitikot pitivät elokuvaa sympaattisena ja kauniisti kuvattuna, mutta näkivät etenkin käsikirjoituksessa puutteita jotka jättivät hahmot ja kerronnan ohueksi. Helsingin Sanomien Paula Talaskiven mielestä monet kohtaukset jäävät kesken ja kehittymättä., Lehdistöarviot. Viitattu 25.1.2023. Saman lehden televisiosivulla vuonna 1978 Mauri Taviola piti ongelmana kokemattoman näyttelijän ja kokeneen ohjaajan yhteispeliä sekä hieman kikkailevaa kuvausta, mutta koki lopputuloksessa olevan aitoa ”elokuvan makua”, kuitenkin ilman yleisöä sytyttävää kunnon kipinää. ==Lähteet== Luokka:Vuoden 1975 suomalaiset elokuvat Luokka:Suomalaiset draamaelokuvat Luokka:Suomalaiset romaaneihin perustuvat elokuvat
Jill

Jill on pääasiassa englannin­kielisissä maissa esiintyvä naisen etunimi, lyhentymä nimestä Juliana tai Julia. Nimi on jonkin verran käytössä Suomessakin ja on vuoden 2019 loppuun mennessä annettu 160 henkilölle. Vuodesta 2015 lähtien Jillin nimipäivä on suomen­ruotsalaisen kalenterin mukaan 12. huhtikuuta. == Tunnettuja Jillejä == * Jill Abramson (s. 1954), yhdysvaltalainen New York Timesin päätoimittaja * Jill Barklem (1951–2017), englantilainen lastenkirjailija ja lastenkirjojen kuvittaja * Jill Biden (s. 1951), yhdysvaltalainen opettaja, presidentti Joe Bidenin puoliso * Jill Clayburgh (1944–2010), yhdysvaltalainen näyttelijä * Jill Dando (1961–1999), brittiläinen televisiojuontaja * Jill Casey DeSantis, o.s. Black (s. 1980), yhdysvaltalainen televisiotoimittaja ja -juontaja, Floridan ensimmäinen nainen * Jill Evans (s. 1959), walesilainen poliitikko * Jill Goodacre (s. 1965), yhdysvaltalainen malli * Jill Hammersley (s. 1951), brittiläinen pöytätennispelaaja * Jill Hennessy (s. 1968), kanadalainen näyttelijä * Jill Ireland (1936–1990), irlantilainen näyttelijä ja laulaja * Jill Jackson, Paula Jackson (s. 1942), yhdysvaltalainen poplaulaja, Paul & Paula -duon jäsen * Jill Johnson (s. 1973), ruotsalainen countrylaulaja * Jill Kelly, Adrianne Diane Moore (s. 1971), yhdysvaltalainen pornonäyttelijä * Jill Knight (1923–2022), brittiläinen konseratiivipuolueen poliitikko * Jill Roord (s. 1997), alankomaalainen jalkapalloilija * Jill Scott (s. 1972), yhdysvaltalainen laulaja, lauluntekijä, runoilija ja näyttelijä * Jill Scott (s. 1987), englantilainen jalkapalloilija * Jill St. John (s. 1940), yhdysvaltalainen näyttelijä * Jill Stein (s. 1950), yhdysvaltalainen sisätautilääkäri ja poliitikko * Jill Sterkel (s. 1961), yhdysvaltalainen uimari ja olympiavoittaja * Jill Tarter (s. 1944), yhdysvaltalainen tähtitieteilijä * Jill Tokuda (s. 1976), yhdysvaltalainen demokraattipoliitikko * Jill Trenary (s. 1968), yhdysvaltalainen taitoluistelija * Jill Whelan (s. 1966), yhdysvaltalainen näyttelijä == Kuvitteellisia Jillejä == * Jill Pölkky (Jill Pole), C. S. Lewisin Narnia- kirjasarjan henkilö * Jill Valentine, Resident Evil -peleissä, -elokuvissa ja -kirjoissa. == Lähteet == == Aiheesta muualla == Luokka:Etunimet
Best Buy

thumb|Best Buyn tyypillinen toimipiste, niin sanottu big-box store. Best Buy on yhdysvaltalainen maailman suurin kuluttajaelektroniikan ja kodinkoneiden vähittäiskauppayritys, jolla on kauppaketjuja ja toimipisteitä Yhdysvaltojen lisäksi Kanadassa, Meksikossa, Britanniassa ja Kiinassa.Best Buy Sticks With Turnaround Plan Despite Sales Decline. Company Will Continue to Move Marketing Dollars From TV to Digital. Advertising Age 26.8.2014. Viitattu 20.10.2014. Best Buy on elektroniikka-alan esimerkki niin sanotusta category killer -yrityksestä: niin suuresta erikoiskauppayrityksestä, että muiden saman tuotealan kauppiaiden on vaikea kilpailla sen kanssa valikoiman laajuudessa tai hintojen edullisuudessa.Waters, Shari: What Is a Category Killer , About.com. Viitattu 20.10.2014.Uusitalo, Outi: Liiketyypit, segmentointi, asemointi, luentodiasarja, Jyväskylän yliopiston kauppakorkeakoulu. Viitattu 20.10.2014. Yrityksen perustivat Richard M. Schulze ja Gary Smoliak vuonna 1966 audioalan erikoistavarakauppana nimeltä Sound of Music. Vuonna 1983 yritys uudelleennimettiin ja -brändättiin yrityksenä, jonka fokus on kuluttajaelektroniikassa.DeCarlo, Matthew: Best Buy founder Richard Schulze resigns, New chairman appointed, Techspot 7.6.2012. Viitattu 20.10.2014. Yrityksellä oli 180 000 työntekijää vuonna 2013. Best Buy -yhtiön tytäryhtiöitä ja muita ketjuja ovat CinemaNow-tilauselokuvapalvelu, Geek Squad -tietokonetukipalvelu, Magnolia Audio Video, Pacific Sales, Cowboom, Audiovisions, Kiinassa toimiva Jiangsu Five Star Alliance -ketju sekä Kanadan suurin elektroniikkaketju Future Shop.Best Buy Inc , Year in a Brand. Viitattu 20.10.2014.About Us , Future Shop. Viitattu 20.10.2014. Vuonna 2013 Best Buy oli Yhdysvaltain 12. suurin vähittäiskauppa liikevaihdolla mitattunahttps://nrf.com/resources/top-retailers-list/top-100-retailers-2013. ==Katso myös== *RadioShack *Circuit City ==Lähteet== ==Aiheesta muualla== *Best Buyn virallinen kotisivu Luokka:Yhdysvaltalaiset kauppaketjut Luokka:Yhdysvaltalaiset pörssiyhtiöt
Selfie (kappale)

Selfie (virallisesti #SELFIE) on yhdysvaltalaisen DJ-duo The Chainsmokersin yksi tunnetuimmista kappaleista, vuodelta 2014. ==Tuotanto== Chainsmokers-duo sai kappaleen kasaan puolessa tunnissa. Kaksikko teki taustan ensin, ja saivat sen jälkeen idean lisätä naisäänen, joka sanoo "Let me take a selfie". Kappaleen idean takana oli myös Eat Sleep Rave Repeat-kappale. Kappaleen on tarkoitus olla ironinen ja huumoripitoinen. Alex Pall on kertonut, pilke silmäkulmassa, kirjoittaneensa kappaleen olevan tarina intohimosta, rakkaudesta, kostosta ja sydänsurusta, viitaten päättyneeseen parisuhteeseensa. ==Vastaanotto== Selfie sai erittäin suurta huomiota ympäri maailmaa. Se on ollut yksi nopeammin nousevista kappaleista, myyden yli 180 000 sähköistä kopiota. Kappaleen viraalimarkkinointia on arvosteltu, mutta on juuri sen avulla noussut sosiaalisen median puhutuimmiksi aiheiksi. Musiikkivideolla nähdään monia julkisuudenhenkilöitä, mm. David Hasselhoff ja Ian Somerhalder. Musiikkivideo sai edellä mainitunkin vuoksi nopeasti katsojamääriä, ja on rikkonut 50 miljoonan katsojamäärän. Musiikkivideon ovat ohjanneet Taylor Stephens ja Ike Love Jones. Suomessa kappale nousi virallisen singlelistan ensimmäiselle sijalle 14. listaviikollaan, oltuaan sitä ennemmin vain kaksi viikkoa listalla. ==Sijoitukset== Lista Paras sijoitus Suomen virallinen singlelista 1 Suomen virallinen latauslista 7 Radiolista 46 US Billboard Hot 100 16 US Dance/Electronic Songs (Billboard) 1 Top 40 Official Singles Chart UK 11 Australia (ARIA) 3 ==Lähteet== Luokka:Vuoden 2014 kappaleet Luokka:The Chainsmokersin kappaleet Luokka:House- kappaleet
Jalkapallon II divisioonan kausi 1988

Jalkapallon II divisioonan kausi 1988 oli Suomen jalkapallon kolmanneksi korkeimman sarjatason kausi. Kausi pelattiin kolmessa 12 joukkueen lohkossa kaksinkertaisena sarjana. Lohkovoittajat nousivat suoraan I divisioonaan. Kolme viimeistä joukkuetta putosivat suoraan III divisioonaan. ==Itälohko== ==Länsilohko== ==Pohjoislohko== ==Parhaat maalintekijät== ===Itälohko=== 19 maalia *Arto Pirkkalainen, Ponnistus 15 maalia *Marko Helkala, KumuP 13 maalia *Juha-Pekka Nuutinen, JyP-77 12 maalia *Vesa Laurikainen, KTP *Jari Kosonen, SaPa 11 maalia *Zdzislaw Slawuta, KumuP ===Länsilohko=== 14 maalia *Pertti Vigren, ÅIFK 13 maalia *Jarmo Piiri, HIK 12 maalia *Petri Kiuru, RPallo *Jyrki Kurokallio, TuPa 11 maalia *Juha-Pekka Mäkinen, SalPa *Tero Forss, ÅIFK 10 maalia *Mika Laiho, SalPa ===Pohjoislohko=== 24 maalia *Pekka Korhonen, PK-37 18 maalia *Paul Heaton, KaPa 13 maalia *Mikael Miemois, VIFK 12 maalia *István Bodnar, ABK-48 *Rauno Lesonen, KPS *Jan Söderman, Kraft *Marko Huttunen, PK-37 *Markku Kesälahti, RoRe 11 maalia *Jyri Erkkilä, OLS *Jarmo Ylipaavalniemi, RoLa ==Lähteet== *itälohkon ottelut *länsi- ja pohjoislohkojen ottelut Luokka:Vuoden 1988 jalkapallo Luokka:Kakkosen kaudet